טונאלפוואלי

טונאלפוואלי (Tonalpohualli; מנאוואטל: "ספירת הימים") הוא לוח שנה בן 260 ימים שהיה נהוג במסו-אמריקה הפרה-קולומביאנית, במיוחד בקרב האצטקים. לוח השנה לא התבסס על השמש או הירח, וחולק שרירותית ל-20 תקופות בנות 13 ימים. כל תקופה כזו נקראת טרסנה (מספרדית: trecena). כל טרסנה הוקדשה לישות אלוהית אחרת.

לוח השנה כלל 20 סימני ימים, וציון התאריך היה שילוב שלהם ושל מספרים. הטרסנה הראשונה החלה בסימן הראשון, הקיימן ("סיפאקטלי"), והסתיימה בסימן ה-13, הקנה ("אקאטל"). היום הראשון בטרסנה זו נקרא 1-סיפאקטל והיום האחרון 13-אקאטל. הטרסנה השנייה החלה בסימן ה-14, האוצלוט ("אוסלוטל"), והסתיימה בסימן השישי, הגולגולת ("מיקיסטלי"). היום הראשון בטרסנה השנייה נקרא 1-אוסלוטל והיום האחרון 13-מיקיסטלי; וכן הלאה.

  שם הסימן  פירוש  ישות אלוהית  סמל 1.  סיפאקטלי  קיימן  טונאקאטקוטלי, אל הפריון  מרכז|100px| 2.  אהקאטל  רוח  קצלקואטל ("הנחש עטור הנוצות")  מרכז|100px| 3.  קאיי  בית  טפיולטל ("לב ההר"), אל רעידות האדמה, ההדים והיגוארים  מרכז|100px| 4.  קואצפאלין  לטאה וֶוֶוקויוטל ("זאב ערבות זקן"), אל המוזיקה והמחול מרכז|100px| 5.  קואטל  נחש צ'לצ'יולטיקואה ("בעלת חצאית הירקן"), אלת האהבה, היופי, הצעירים, האגמים, הנהרות, הימים והסערות  מרכז|100px| 6.  מיקיסטלי  גולגולת  טקסיסטקטל ("חילזון הים"), אל הירח  מרכז|100px| 7.  מסאטל  אייל  טלאלוק ("מביא הדברים"), אל הגשם והמים  מרכז|100px| 8.  טוצ'טלי  ארנב מאיאוול, אלת האגבה  מרכז|100px| 9.  אטל  מים  שיוטקוטלי, אל האש, היום והחום  מרכז|100px| 10.  איצקווינטלי  כלב  מיקטלאנטקוטלי אל המתים ושליט מיקטלן (ה"שאול" האצטקי)  מרכז|100px| 11.  אוסומאטלי  קוף שוצ'יפילי ("נסיך הפרחים"), אל האמנות, המשחקים והפרחים  מרכז|100px| 12.  מלינאלי  עשב  פאטקאטל, אל הרפואה  מרכז|100px| 13.  אקאטל  קנה טסקאטליפוקה ("מראה מעשנת"), אל שמי הלילה, רוחות הלילה, ההוריקאנים, הצפון, האדמה, הבזלת, המלחמות, הטינה והסכסוכים, המנהיגות, הנבואות, הפיתויים והכישופים  מרכז|100px| 14.  אוסלוטל  אוצלוט  טלאסולטאוטל, אלת הטהרה, הזוהמה והמיילדות  מרכז|100px| 15.  קוואוטלי  עיט  שיפה טוטק ("פשוט העור"), אל החקלאות, הצמחים, המזרח, המחלות, הצורפים ועונות השנה  מרכז|100px| 16.  קוסקאקוואוטלי  נשר  איצאפאפאלוטל ("פרפר הבזלת"), שליטת גן העדן של אלו שמתו בילדותם  מרכז|100px| 17.  אולין  רעידת אדמה  שולוטל, אל האור  מרכז|100px| 18.  טקפאטל  סכין  צ'לצ'יוטוטולין ("תרנגול ההודו העשוי ירקן"), אל המגפות  מרכז|100px| 19.  קיאוויטל  גשם  טונאטיו ("תנועת השמש"), אל השמש  מרכז|100px| 20.  שוצ'יטל  פרח  שוצ'יקצאל, אלת המיניות הנשית  מרכז|100px|

לא ידוע מדוע החל השימוש דווקא בלוח שנה זה, אך יש מספר סברות. לפי גישה אחת, הוא מבוסס על מחזוריו של כוכב הלכת נוגה, בדומה ללוח השנה של המאיה. לפי סברה אחרת, 260 הימים מייצגים את משך תקופת ההיריון. הארכאולוג האנגלי ג'. אריק ס. תומפסון העלה השערה לפיה אין מדובר במחזור המבוסס על הטבע, והוא נובע מחשיבותם של המספרים 13 ו-20 בתרבות המסואמריקנית.

לוח שנה נוסף שהיה בשימושם של האצטקים, השיופוואלי, התבסס על השמש: שנה בת 360 ימים, שנחלקה 18 תקופות של 20 ימים. לוחות השנה התאחדו אחת ל-52 שנים, אז היה המועד לטקס האש החדשה.

קישורים חיצוניים
 Origin of the 260-Day Cycle in Mesoamerica (Review Comments) באתר דארטמות' קולג'


קטגוריה:לוחות שנה
קטגוריה:אצטקים